41 



lepkefogó-háló is, de nein árt, ha szövete sűrűbb, mert az apró 

 legyek a háló szövetén lévő nyílásokon igen könnyen elillannak. 

 A lepkefogó ollónak is nagy hasznát veszszük, főleg nedves helye- 

 ken, pocsolyák partján, iszapon, faderekakon stb. ülö legyek fogá- 

 sánál. A hálóból a legyet cyankáliumos gyűjtő üvegbe teszszük, 

 hol az igen rövid idő alatt eldöglik. A hálóban levő legyet kézzel 

 megfogni, vagy a háló szövetéhez szorítva az üvegbe tenni nem 

 tanácsos, mert az igen jellemző szőrözet vagy lekopik, vagy a 

 nagyobb serték (macrocheták) letörnek s ezáltal az állat gyakran 

 határozhatatlanná válik. Az ollóval fogott legyet az olló szövetén 

 át rögtön felszúrjuk s a tűvel együtt teszszük a gyűjtő üvegbe. 

 Alkoholba, formolba, vagy bármely más folyadékba legyet tenni 

 egyáltalában nem szabad. Mintán a gyűjtő üvegben az állat el- 

 döglött, rögtön kiveszszük — mert a cyankalium soknak elvál- 

 toztatja a színét — s fekete aczélgömböstüre*) szúrjuk, még pedig 

 sohasem a tor közepén, hanem kissé jobb oldalt, hogy a tor köze- 

 pén lévő jellemző rajzok, főleg pedig az ott levő serték (dorso- 

 central serték) épen maradjanak, azután pedig a kirándulásokra 

 mindig magunkkal viendő gyűjtő dobozba teszszük. 



Az apró legyeket ugyancsak cyankáliumos üvegbe gyűjtjük 

 s rövid, hegyes, fekete aczél minutia-tükre**) tűzzük oly módon, 

 hogy a tüt a tor hasi oldalán — kb. az első s második lábpár 

 közt — beszúrjuk, a nélkül azonban, hogy az a tor háti oldalán 

 kijöjjön, j^z így felkezelt legyet kis téglaalakúra vágott bodza, vagy 

 napraforgó bélre tűzzük s ezt azután ismét gombostűre szúr- 

 juk fel. 



Legtöbb légy, miután eldöglött, szárnyát lefelé hajlítja s 

 ezáltal a lábakat elfedi. Eltekintve attól, hogy az ily légy nem 

 emeli a gyűjtemény szépségét, a lefelé álló szárny még sokszor 

 akadály is a lábak pontos vizsgálatánál. Azért a légy szárnyának 

 mindig felfelé kell állani, mit úgy érünk el, hogy csíptetővel a 

 szárnyak alatt a torra gyenge nyomást gyakorlunk. 



Az így praeparált állatokat azután száraz helyre, jól záró 

 dobozba helyezzük, különben kiteszszük magunkat annak, hogy 

 gyűjteményünk megpenészesedik s ezáltal az állatok gyakran 

 hasznavehetetlenekké válnak. 



*) Kaphatók H. Klagor rovartíigyárosnál Berlinben (S. O. 2G. Adal- 

 bertstrasse 5). Leginkább megfelelnek a 00, és 1. számúak. 



**) Kaphatók Joliann MüUernél Bécsben (JI. Circusgasse 20.) 1000 

 drb ?> in. 



